पंजाबी गिद्दा और हरियाणवी लोक नृत्य ने मचाया धमाल
राजकीय हाई स्कूल बैजलपुर में वार्षिकोत्सव का आयोजन किया गया। इसमें भाजपा प्रदेशाध्यक्ष सुभाष बराला बतौर मुख्यातिथि पहुंचे। समारोह की अध्यक्षता शिक्षा विभाग के संयुक्त निर्देशक हरचरण सिंह छोक्कर उप जिला निदेशक दयानंद सिहाग ने की।
बराला ने कहा कि बैजलपुर जैसे छोटे से गांव में शिक्षा की ज्योति जलाने वाले इस शिक्षण संस्थान के विद्यार्थियों ने प्रदेश देश में जिस कद्र अपनी प्रतिभा का लोहा मनवाया है, उसके लिए स्कूल प्रबंधक अध्यापक बधाई के पात्र हैं। समारोह में छात्र-छात्राओं ने पंजाबी गिद्दा, हरियाणवी लोक नृत्य, भंगड़ा, एकल नृत्य समूहगान के माध्यम से दर्शकों का दिल जीत लिया। वहीं नाटिकाओं के माध्यम से कन्या भ्रूण हत्या, दहेज प्रथा, निरक्षरता, नशा जैसी बुराइयों पर कड़ा प्रहार किया। विभिन्न गतिविधियों में अव्वल रहे विद्यार्थियों को स्मृति चिन्ह देकर सम्मानित किया गया।
डिप्टी डीईओ दयानंद सिहाग ने अपने संबोधन में कहा कि इस शिक्षण संस्थान के विद्यार्थी गत 4 वर्षों के दौरान बोर्ड की परीक्षाओं में प्रदेशभर के सरकारी स्कूलों में अव्वल रहे हैं और खेलों में भी राष्ट्रीय प्रदेश स्तर तक अपनी पहचान कायम की है।
इस मौके पर उपतहसीलदार ओम प्रकाश, बलवंत सिंह मल्ली, नालंदा गल्र्ज कॉलेज के डायरेक्टर बीआर चौधरी, विजेंद्र यादव, दीपक नारंग, कृष्ण कुमार, लक्ष्मी नारायण शर्मा आदि मौजूद थे।
भूना। बैजलपुर के राजकीय हाई स्कूल में आयोजित वार्षिकोत्सव में प्रतिभावान छात्राओं को सम्मानित करते भाजपा प्रदेशाध्यक्ष सुभाष बराला। साथ हैं शिक्षा विभाग के संयुक्त निदेशक हरचरण सिंह छोकर अन्य।
hin_Deva hin_Deva hin_Deva hin_Deva awa_Deva hin_Deva